Ole Martin Høystad

Ole Martin Høystad (født 1947) er professor emeritus i tverrfaglige kulturstudier ved Universitetet i Sørøst-Norge (USN) (tidligere Telemark distriktshøgskole), der han var fra 1979. 

Karriere
Ole Martin Høystad er opprinnelig litteraturviter og tok i 1989 den første norske doktorgraden på Olav Duuns diktning med avhandlingen Odin i Juvikfolke: Olav Duuns språk og menneskesyn (Oslo: Aschehoug 1987). Han har siden arbeidet tverrfaglig med basis i litteratur, filosofi, idé- og kulturhistorie. Han har deltatt i å etablere tverrfaglige kulturstudier som egen studie- og forskningsdisiplin i Norge i tradisjonen etter britiske cultural studies, og ble professor i disiplinen da hovedfag, senere master, i tverrfaglige kulturstudier ble opprettet ved Høgskolen i Telemark i 1999. Han er medforfatter av den første nordiske innføringsboken i disiplinen, Nye kulturstudier: En innføring (2008).

Et resultat av hans tverrfaglige forskning er Hjertet – En kulturhistorie (2003 og 2011), om hjertets symbolske betydning i forskjellige kulturer. Boken er utgitt i 19 land. Cultural History Of The Heart; norla.no

Høystad-saken
Høystad ble i 1973 av Eidsivating lagmannsrett dømt til syv års ubetinget fengsel for spionasje til fordel for Sovjetunionen som følge av sin rolle i infiltrasjonen av Norges ambassade i Moskva. Saken fikk stor medieomtale i 1970-årene, og i dommen het det at domfelte har «krenket de plikter og den lojalitet han hadde overfor sitt land, med skadefølger som i en gitt situasjon kunne vært katastrofale».Dommen over Ole Martin Høistad i Gudbrandsdølen 1973.04.11 s. 1 Han utdannet seg i litteraturvitenskap mens han satt i fengsel.Høystad tok god eksamen i Gudbrandsdølen 1972.12.16 s. 1

 Bibliografi 
 1987: Odin i Juvikfolke: Olav Duuns språk og menneskesyn.
 1994: Det menneskelege og naturen: Innføring i filosofisk antropologi.
 1998: Bildeunivers eller bilde av universet? Per Højholts poetiske Praksis.
 2003: Hjertets kulturhistorie: Frå antikken til vår tid
 2011: Hjertet – En kulturhistorie (revidert og utvidet 2. utgave)
 2008: Nye kulturstudier: En innføring (medforfatter)
 2010: Nye kulturstudier: Teorier og temaer (medforfatter, revidert dansk utgave)
 2016 Sjelens betydning En kulturhistorie ISBN 9788203296338

 Referanser 

 Eksterne lenker 

  Presentasjon på nettsidene til Høgskolen i Telemark
  Spartacus forlag om Ole Martin Høystad og bøkene hans

Kategori:Professorer ved Høgskolen i Telemark
Kategori:Norske professorer
Kategori:Norske litteraturhistorikere og litteraturkritikere
Kategori:Nordmenn dømt for lovbrudd
Kategori:Spionasje under den kalde krigen